**«Ғылымға көңіл бөлсеңіз» жас ғалымдар байқауы.**

 Красноярка ауылындағы №25 орта мектебінде жоспарланған мектепішілік оқушылар арасында «Мен тәуелсіз Қазақстанның жарқын болашағымын» атты ғылыми жобалар байқауы өтті. Байқауға 8 жас зерттеуші өз туындыларын мектеп әкімшілігі мен педагог мамандар алдында қорғап, үздік ғылыми жобалардың авторлары аудандық «Зерде» , «Дарын» байқауына жолдама алды.

Бұл  байқау ғылымға ерте бастан ден қойған жас зерттеушілердің ізденімпаздығын бағалайтын алғашқы баспалдақ. Тақырыпта шектеу жоқ. 3 «б» сынып оқушысы Тимур Жумажанов өз еңбегінде қазіргі балалар жақсы көретін «Маша мен аю» мультфильмі мен орыс халқының «Маша мен аю» ертегісін салыстырып ашуға тырысқан. Жас зерттеуші өз еңбегі арқылы заманауи мультфильмнің балаларға берер жақсы жақтарын ашып көрсете білді. Әділ- қазыларының көңілінен шыққан бұл жұмыс жүлделі орынға ұсынылды.

Сондай-ақ 7 «а» сынып оқушысы Қабдолла Ақмарал Қазақстандық өнім «Тері және оны өндеу технологиясы»  атты еңбегі де ұлттық өнімнің қаншалықты пайдалы екеніне баса назар аудартты. Бұл жұмыс та жүлделі орынға ие болды.

8 «а» сынып оқушысы Жақсыбекова Гүлнұр «Киіз өнімінің технологиясына» тоқталды. Осы сыныптың оқушысы Сьезд Әсел «Ұлттық ою-өрнектер» атты еңбегінде заманауи дамып келе жатқан қол өнерінің бірі -ою –өрнектердің қолдану аясының кеңейіп келе жатқанын, болашақта да дами түсетініне тоқталды. Өз қолдарымен жасалған жұмыстарын да ортада көрсете білді. Мектеп оқушыларының білім көкжиегін кеңейтуді көздеген байқауда орта буын сынып оқушылары тың идеяға толы еңбектері басым болды. «Музыканың адам ағзасына әсері» атты зерттеу еңбегінің авторы 10 «б» сынып оқушысы Шевченко Любовь қазіргі заманауи музыка түрлері мен классикалық музыканың адамға қаншалықты әсер ететінін мектеп оқушыларын зерттеу обьектісі етіп алып, талдап көрсете білді.  
Байқаудың ең кішкентай қатысушысы 1 «а» сынып оқушысы Сьезд Алтынбек «Ұлттық тағам құрттың адам ағзасына пайдасы» атты зерттеу жұмысында құрттын түрлерімен қоса, қай түрінің адам ағзасына пайдасы бар екенін дәлеледеп берді.. Шығармашылық дарындарын ортаға салып,   4 «а» сынып оқушысы Сағымбай Әулет «7 саны» тақырыбында қазақтың салт –дәстүрінде киелі деп саналатын жеті санының қасиетін ашуға тырысты.Басты талап ғылыми жобаның өзектілігі мен тақырыбының сәйкестігі. 6 «а» сынып оқушысы Ағыбай Қарақат «Астана қаласының тарихы» атты еңбегінде Қазақстанның бас қаласы Астананың өткені мен бүгінгі күнгі гүлденген түріне тоқталды.  
 Қазіргі буын оқушылары заманға сай тәрбиеленіп жатыр. Оған білім беріп жатқан құзыретті ұстаздар да бар. Сондықтан бұл байқау көптеген мүмкіндіктер мен мақсаттарға жеткізеді. Біріншіден,  оқушылардың шығармашылық әлеуетін қалау, өздік  жұмысқа баулу.Екіншіден , заман жас буыннан жаңашылдықты талап етеді. Оған бастауды болашақ ұрпақ осы мектеп табалдырығынан алады. Байқау соңында жас ғалымдарды марапаттап, болашағына ұстаздары ата-аналары ақ жол тіледі.

Ақмола облысы Целиноград ауданы Красноярка ауылы

Қазақ тілі мен әдебиеті пәні мұғалімі: Танырбергенова Р.Б